label_title: 1988-as cannes-i filmfesztivál
label_desc: A 41. Cannes-i Nemzetközi Filmfesztivál 1988. május 11. és 23. között került megrendezésre, Ettore Scola olasz filmrendező elnökletével. A hivatalos versenyprogramban 21 nagyjátékfilm és 9 rövidfilm szerepelt; az Un certain regard szekcióban 22, míg versenyen kívül 7 alkotást vetítettek. A párhuzamos rendezvények Kritikusok Hete szekciójában 7 nagyjátékfilmet és 5 kisfilmet mutattak be, a Rendezők Kéthete elnevezésű szekció keretében pedig 18 nagyjátékfilm vetítésére került sor.